Neuvoston päätöslauselma, annettu 21 päivänä tammikuuta 2002, komission kertomuksesta kulttuuriesineiden viennistä annetun neuvoston asetuksen (ETY) N:o 3911/92 ja jäsenvaltioiden alueelta laittomasti vietyjen kulttuuriesineiden palauttamisesta annetun neuvoston direktiivin 93/7/ETY soveltamisesta



Virallinen lehti nro C 032 , 05/02/2002 s. 0003 - 0004



Neuvoston päätöslauselma, annettu 21 päivänä tammikuuta 2002, komission kertomuksesta kulttuuriesineiden viennistä annetun neuvoston asetuksen (ETY) N:o 3911/92 ja jäsenvaltioiden alueelta laittomasti vietyjen kulttuuriesineiden palauttamisesta annetun neuvoston direktiivin 93/7/ETY soveltamisesta (2002/C 32/03) EUROOPAN UNIONIN NEUVOSTO, JOKA TOTEAA SEURAAVAA: (1) Komissio antoi Euroopan parlamentille ja neuvostolle 25 päivänä toukokuuta 2000 kertomuksen kulttuuriesineiden viennistä 9 päivänä joulukuuta 1992 annetun neuvoston asetuksen (ETY) N:o 3911/92(1) ja jäsenvaltion alueelta laittomasti vietyjen kulttuuriesineiden palauttamisesta 15 päivänä maaliskuuta 1993 annetun neuvoston direktiivin 93/7/ETY(2) soveltamisesta. (2) Euroopan parlamentti antoi 12 päivänä kesäkuuta 2001 päätöslauselman asetuksen (ETY) N:o 3911/92 ja direktiivin 93/7/ETY soveltamista koskevasta komission kertomuksesta. (3) Jäsenvaltiot voivat varmistaa tehokkaasti taiteellisten, historiallisten tai arkeologisten kansallisaarteiden suojelun vain toimimalla yhteistyössä kansallisten, yhteisön ja kansainvälisten tahojen kanssa. Instituutioissa ja jäsenvaltioissa yhteistyö edellyttää, että asianomaiset sektorit, kuten tulli, kulttuurisektori, poliisi, yhteensovittavat lähestymistapansa. (4) Kansainväliset organisaatiot ovat laatineet tällaisen suojelun varmistamiseksi tarkoitettuja välineitä, kuten Unescon vuoden 1970 yleissopimuksen, Euroopan neuvoston vuoden 1985 yleissopimuksen ja vuoden 1995 Unidroit-yleissopimuksen. (5) Asetus (ETY) N:o 3911/92 ja direktiivi 93/7/ETY ovat yhteisön tasolla tarpeellisia oikeudellisia välineitä jäsenvaltioiden kulttuuriperinnön suojelemiseksi, koska niissä säädetään asianmukaisista yhteistyön puitteista. (6) Joka kolmas vuosi yhteisön taloudellisten ja rahapoliittisten indikaattorien mukaisesti neuvosto komission ehdotuksesta tarkastelee uudelleen asetuksen (ETY) N:o 3911/92 ja direktiivin 93/7/ETY yhteisessä liitteessä tarkoitettuja rahamääriä ja tarvittaessa saattaa ne ajan tasalle. (7) Jäsenvaltioiden välistä yhteistyötä voitaisiin myös tehostaa ottaen huomioon erityisesti mahdolliset toimenpiteet poliisiyhteistyön ja oikeudellisen yhteistyön alalla. (8) Euroopan unionin tulevan laajentumisen vaikutukset nykyisten oikeudellisten puitteiden tehokkaaseen täytäntöönpanoon on otettava huomioon. Tässä yhteydessä myös tietojen ja kokemusten vaihto suotuisien olosuhteiden luomiseksi yhteisön säännöstön hyväksymiseksi ja täytäntöönpanemiseksi on erityisen tärkeää, PANEE MERKILLE seuraavat neljä komission aloitetta: 1) jäsenvaltioiden hallinnollisen yhteistyön toteuttamista koskevien, asetuksen (ETY) N:o 3911/92 ja direktiivin 93/7/ETY mukaisten suuntaviivojen laatiminen; 2) tutkimuksen käynnistäminen kulttuuriesineiden jäljitettävyydestä; 3) keskustelujen aloittaminen järjestäytyneen rikollisuuden torjuntaa käsittelevän foorumin puitteissa kaikkien asianomaisten tahojen kanssa; 4) uusien tekniikoiden käytön lisääminen asetuksen (ETY) N:o 3911/92 ja direktiivin 93/7/ETY soveltamisen tehostamiseksi, KEHOTTAA JÄSENVALTIOITA: 1) hyödyntämään mahdollisimman laajalti asetuksen (ETY) N:o 3911/92 ja direktiivin 93/7/ETY mukaista suojelua tehostamalla näillä kahdella oikeudellisella välineellä säädettyä yhteistyötä; 2) toimimaan tiiviissä yhteistyössä komission kanssa edellä mainittujen komission aloitteiden osalta, joiden tarkoituksena on jäsenvaltioiden välisen ja niiden sisäisen hallinnollisen yhteistyön parantaminen ja organisointi asetuksen (ETY) N:o 3911/92 ja direktiivin 93/7/ETY soveltamisen tehostamiseksi; 3) täydentämään tätä hallinnollista yhteistyötä hyödyntämällä mahdollisuuksia, joita rikosasioiden alalla harjoitettavan poliisi- ja oikeudellisen yhteistyön kehittyminen tarjoaa, KEHOTTAA KOMISSIOTA 1) jatkamaan tekemiensä aloitteiden toteuttamista edistääkseen osaltaan tehokkaammin jäsenvaltioiden kulttuuriperinnön suojelemista ja asetuksella (ETY) N:o 3911/92 ja direktiivillä 93/7/ETY luotujen järjestelmien tehokasta toimintaa ja laatimaan tarvittaessa muita aloitteita, esimerkiksi työohjelman, kulttuuriesineitä käsittelevän neuvoa-antavan komitean puitteissa; 2) kiinnittämään laajentumisneuvotteluissa erityistä huomiota siihen, että asetusta (ETY) N:o 3911/92 ja direktiiviä 93/7/ETY sovelletaan täysimääräisesti sillä hetkellä, jolloin ehdokasvaltiot liittyvät jäseniksi, samalla varmistaen, että käyttöön otetaan sellaiset hallinnolliset rakenteet ja voimavarat, joiden avulla unionin uusilla ulkorajoilla voidaan järjestää jäsenvaltioiden kulttuuriperinnön mahdollisimman tehokas suojelu. (1) EYVL L 395, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 974/2001 (EYVL L 137, 19.5.2001, s. 10). (2) EYVL L 74, 27.3.1993, s. 74, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2001/38/EY (EYVL L 187, 10.7.2001, s. 43).